Yaneya werzişî ya Hewlêrê
Yaneya werzişî ya Hewlêrê (bi fermî: Erbil Sport Club) yaneke pêgogê ya iraqî-kurdî ya Hewlêrê ye. Ji bo cara yekê di dîroka xwe de, Hewlêr bû şampiyonê Lîga Premierê ya Iraqê piştî ku di lîstika dawî ya roja Înê, 6ê tîrmeha 2007an de, El-Quwa El-Cewiya (1–0) têk bir. Di 24 tebaxa 2008an de, Hewlêrê statûya xwe weke Şampiyonê Lîga Bilind a Iraqê bi serketina li dijî El-Zewraa ku navenda wê li Bexdayê ye. Di 16ê tîrmeha 2009ê de, Hewlêr bû şampiyonê lîga super a Iraqê piştî têkbirina Nacef FC bo cara sêyem li pey hev. Di sala 2012an de jî bi tenê yek windakirinê lîga qezenc kirin. Yaneya werzişî ya Hewlêrê yekemîn tîma Îraqî-Kurdî ye ku di Lîga Şampiyonan a Asyayê û Lîga Şampiyonan a Erebî de cih digire. Di 2012 û 2014 de ew gihîştin fînala AFC Cup  lê her du caran jî winda kirin. Yaneya werzişî ya Hewlêrê yekemîn tîma Lîga Bilind a Iraqê ye ku lîstikvanên ji derveyî Iraqê werdigire.